नवीन पटनायक भारत के प्रसिद्ध राजनीतिज्ञ एवं ओड़िशा के वर्तमान मुख्यमंत्री हैं और लगातार चौथी बार मुख्यमंत्री बनने वाले ओडिशा के पहले मुख्यमंत्री भी हैं। लगातार राजनीति में सक्रिय रहने के बाद भी नवीन पटनायक की लोकप्रियता बढ़ती ही रही है और ओडिशा की जनता उन्हें बार-बार अपना मुख्यमंत्री चुनती रही है। हाल ही में उन्होंने बहुप्रतीक्षित गुरुप्रिया पुल का लोकार्पण किया था। ये पुल काफी महत्वपूर्ण है क्योंकि नवीन पटनायक के प्रयासों का ही नतीजा है कि इस पुल से 50 साल बाद मलकानगिरि के चित्रकोंडा वन क्षेत्र के 151 गांव के लोग मुख्य धारा से जुड़ सकें हैं। गांव वालों के चेहरे पर 50 साल बाद मुस्कराहट लौटी। दरअसल, बलिमेला रिजर्वायर के जलभराव के कारण ये क्षेत्र मुख्यधारा से अलग हो गया था औरशिक्षा, चिकित्सा जैसी बुनियादी सुविधाओं से वंचित हो गया था, लेकिन अब वो मुश्किल का दौर खत्म हो गया है।